1)

Šādi groza 1. panta 1. punktu: a) ar šādu apakšpunktu aizstāj c) apakšpunktu: “c) “CIS 2” ir sistēma, kas ietver: i) centrālo datubāzi, kura izveidota ECB un kurā glabājas visa saskaņā ar šo pamatnostādni un Lēmumu ECB/2010/14 (*) savāktā informācija par euro banknotēm, euro monētām, skaidrās naudas infrastruktūru un trešo personu darbību; ii) interneta tiešsaistes lietojumprogrammu, kas nodrošina sistēmas elastīgu konfigurēšanu un sniedz informāciju par datu pārsūtīšanas un apstiprināšanas statusu, koriģēšanu un dažādu veidu atsauces datiem un sistēmas parametriem; iii) pārskatu sniegšanas moduli savākto datu aplūkošanai un analīzei un iv) CIS 2 pārraides mehānismu; (*) Lēmums ECB/2010/14 (2010. gada 16. septembris) par euro banknošu autentiskuma un derīguma pārbaudi, kā arī to atkārtotu laišanu apgrozībā (OV L 267, 9.10.2010., 1. lpp.).”;" b) ar šādiem apakšpunktiem aizstāj g)–n) apakšpunktu: “g) “CIS 2 pārraides mehānisms” ir ECBS XML datu integrācijas (EXDI) lietojumprogramma. EXDI lietojumprogrammu izmanto, lai pārsūtītu datu ziņojumus starp NCB, topošajām Eurosistēmas NCB un ECB konfidenciāli un neatkarīgi no atbalsta tehniskās infrastruktūras, piem., datortīkliem un atbalsta lietojumprogrammām; h) “datu ziņojums” ir datne, kurā ietverti NCB vai topošās Eurosistēmas NCB viena pārskata perioda vai – korekcijas gadījumā – viena vai vairāku pārskata periodu dienas, mēneša vai pusgada dati formātā, kas savietojams ar CIS 2 pārraides mehānismu; i) “topošā iesaistītā dalībvalsts” ir neiesaistītā dalībvalsts, kas izpildījusi euro ieviešanas nosacījumus un attiecībā uz kuru ir pieņemts lēmums par izņēmuma statusa atcelšanu (saskaņā ar Līguma par Eiropas Savienības darbību 140. pantu); j) “darbdiena” ir jebkura diena, kurā darbojas ziņotāja NCB; k) “grāmatvedības dati” ir nekoriģēta apgrozībā esošo euro banknošu vērtība, ko labo atbilstoši neatlīdzināto prasību pret kredītiestādēm, kuras nodrošina paplašinātās glabāšanas programmu, summai pārskata perioda beigās saskaņā Pamatnostādnes ECB/2010/20 12. panta 2. punkta a) un b) apakšpunktu (**); l) “datu notikums” ir CIS 2 reģistrēts notikums, kura rezultātā no CIS 2 tiek sūtīts paziņojums uz vienu vai vairākām NCB un ECB. Datu notikums rodas: i) ja NCB nosūtījusi uz CIS 2 dienas, mēneša vai pusgada datu paziņojumu un šai NCB un ECB ticis nosūtīts atbildes paziņojums; ii) ja visu NCB datu paziņojumi ir veiksmīgi apstiprināti jaunam pārskata periodam, tāpēc no CIS 2 uz NCB un ECB tiek sūtīts statusa paziņojums; vai iii) ja pēc statusa paziņojuma nosūtīšanas CIS 2 veiksmīgi apstiprinājusi koriģētu datu paziņojumu NCB, tāpēc NCB un ECB tiek nosūtīts korekcijas paziņojums; m) “skaidrās naudas apstrādes iestādes” ir Padomes Regulas (EK) Nr. 1338/2001 (***) 6. panta 1. punktā minētās iestādes un tautsaimniecības dalībnieki; n) “monētu emisijas iestādes” ir jebkuras struktūras, kurām dalībvalsts uzticējusi uzdevumu laist apgrozībā euro monētas. Monētu emisijas iestādes var būt NCB, valsts naudas kaltuves, valsts kase, norīkotas valsts aģentūras un iestādes, kas laiž monētas apgrozībā monētu turēšanas pasūtījuma shēmu ietvaros: (**) Eiropas Centrālās bankas Pamatnostādne ECB/2010/20 (2010. gada 11. novembris) par grāmatvedības un finanšu ziņošanas tiesisko regulējumu Eiropas Centrālo banku sistēmā (OV L 35, 9.2.2011., 31. lpp.)." (***) Padomes Regula (EK) Nr. 1338/2001 (2001. gada 28. jūnijs), ar kuru paredz pasākumus, kas vajadzīgi euro aizsardzībai pret viltošanu (OV L 181, 4.7.2001., 6. lpp.).”;" c) pēc n) apakšpunkta iekļauj šādas definīcijas: “o) “monētu turēšanas pasūtījuma (coin-held-to-order) shēma” jeb “CHTO shēma” ir shēma, ko veido atsevišķi līgumi starp monētu emisijas iestādi un vienu vai vairākiem monētu glabātājiem monētu emisijas iestādes dalībvalstī, saskaņā ar kuriem monētu emisijas iestāde: i) piegādā monētu glabātājiem euro monētas, kuras tie glabā ārpus monētu emisijas iestādes telpām laišanai apgrozībā; un ii) tieši kreditē vai debetē šādu iestāžu kontus nacionālajā centrālajā bankā: — monētu glabātāja kontu, — tādu kredītiestāžu kontus, kas ir klienti, kuri iegādājas monētas no monētu glabātāja. Euro monētas, uz kurām attiecas CHTO shēma, monētu emisijas iestādes glabāšanas telpās deponē vai izņem no tām monētu glabātājs vai glabātāja klienti, par ko paziņots NCB; p) “1. kategorijas datu postenis” ir datu postenis, kuru NCB sniedz CIS 2, kā noteikts I–III pielikumā un VII pielikumā, un kuru sniedz par katru pārskata periodu; q) “ar notikumiem saistītu datu postenis” ir datu postenis, kuru NCB sniedz CIS 2, kā noteikts I–III pielikumā un VII pielikumā, un par kuru datus sniedz tikai tad, ja attiecīgais notikums noticis pārskata periodā; r) “vIdentitātes un piekļuves pārvaldība (IPP)” ir kopīgs drošības pakalpojums, kuru izmanto, lai piešķirtu un kontrolētu piekļuvi ECBS lietojumprogrammām.”;